LV
17.7.2023.
Eiropas Savienības Oficiālais Vēstnesis
C 252/53
Pamati un galvenie argumenti Savas prasības pamatošanai prasītājs izvirza divus pamatus. 1.
Ar pirmo pamatu tiek apgalvots, ka atbalsts, ko Dānija piešķīra Post Danmark par universālā pakalpojuma saistībām 2020. gadam, nav saderīgs ar iekšējo tirgu, jo tas neatbilst vispārējas tautsaimnieciskas nozīmes pakalpojumu sistēmai (1) (turpmāk tekstā – “VTNP sistēma”), jo: — Komisija nav veikusi pilnīgu un pietiekamu lietas pārbaudi; — Post Danmark izmaksu sadale neatbilst VTNP sistēmas 18. punktam. 2.
Ar otro pamatu tiek apgalvots, ka kompensācija par universālā pakalpojuma saistībām nav saderīga ar iekšējo tirgu, jo novērsto neto izmaksu (NNI) aprēķinā ir pielaistas tiesību un faktu kļūdas, jo: — NNI aprēķins ir balstīts uz pieņēmumu, ka Post Danmark pārveide ir notikusi tikai hipotētiskā scenārijā; — Komisija nepaskaidro, kādēļ Post Danmark nevarēja paaugstināt cenas, lai segtu atlikušās universālā pakalpojuma saistību izmaksas; — NNI aprēķina rezultātā iegūtā summa ir pārmērīga, jo tā krietni pārsniedz Post Danmark neto zaudējumus no universālā pakalpojuma saistību darbībām, kā tas atspoguļots Post Danmark 2020. gada pārskatā; — hipotētiskajā scenārijā ir pieļautas kļūdas; — Komisija ir pieļāvusi kļūdu, novērtējot priekšrocības, kas izriet no šādiem nemateriāliem labumiem saistībā ar universālā pakalpojuma saistībām: (a) intelektuālā īpašuma aktīvi; (b) apjomradīti ietaupījumi; (c) spēja aizstāvēt savas intereses; (d) visuresamība un uzņēmuma reputācija; — ir trūkumi NNI aprēķina rezultātu pārbaudei izmantotajā salīdzinošajā novērtējumā.
(1)
Komisijas paziņojums – Eiropas Savienības nostādnes par valsts atbalstu, ko piešķir kā kompensāciju par sabiedrisko pakalpojumu sniegšanu (2011) (OV 2012, C 8, 15. lpp.).
Prasība, kas celta 2023. gada 27. aprīlī – Arysta Lifescience/EFSA (Lieta T-222/23) (2023/C 252/65) Tiesvedības valoda – angļu Lietas dalībnieki Prasītājs: Arysta Lifescience (Noguères, Francija) (pārstāvji: D. Abrahams, Z. Romata, H. Widemann un R. Spangenberg, advokāti) Atbildētāja: Eiropas Pārtikas nekaitīguma iestāde (EFSA)
Prasījumi Prasītāja prasījumi Vispārējai tiesai ir šādi: — atcelt EFSA 2023. gada 17. februāra lēmumu (Ref.
PAD 2022/175) “Paziņojums par to papildvielu saraksta pilnīgu izpaušanu, kuras ir reprezentatīviem lietojumiem paredzēto preparātu Captan 80 WG sastāvā, saistībā ar aktīvās vielas Captan apstiprinājuma atjaunošanu”; — piespriest EFSA atlīdzināt tiesāšanās izdevumus.